เทศบาลเมืองระนอง

ระนอง เป็นเทศบาลเมืองแห่งหนึ่งที่เป็นเมืองศูนย์กลางของอำเภอเมืองระนอง จังหวัดระนอง เทศบาลมีพื้นที่ครอบคลุมตำบลเขานิเวศน์ทั้งตำบล ได้ยกฐานะจากสุขาภิบาลระนองเป็นเทศบาลเมือง เมื่อวันที่ 14 มีนาคม พ.ศ. 2479 โดยพระราชกฤษฎีกาจัดตั้งเทศบาลเมืองระนอง ซึ่งขณะนั้นมีรายได้ประมาณ 30,000 บาทต่อปี

 ภูมิศาสตร์ 
 ที่ตั้งและอาณาเขต 
เทศบาลเมืองระนองตั้งอยู่ในอำเภอเมืองระนอง จังหวัดระนอง มีพื้นที่ครอบคลุมตำบลเขานิเวศน์ทั้งตำบล มีเนื้อที่ 4.285 ตารางกิโลเมตร โดยมีอาณาเขตติดต่อดังนี้
 ทิศเหนือ ติดต่อกับเทศบาลตำบลบางนอน
 ทิศใต้ ติดต่อกับเทศบาลเมืองบางริ้น
 ทิศตะวันออก ติดต่อกับเทศบาลเมืองบางริ้น เทศบาลตำบลบางนอน และองค์การบริหารส่วนตำบลหาดส้มแป้น
 ทิศตะวันตก ติดต่อกับเทศบาลเมืองบางริ้น และเทศบาลตำบลปากน้ำท่าเรือ

 ภูมิประเทศ 
เมืองระนองตั้งอยู่บริเวณปากแม่น้ำกระบุรี หรือแม่น้ำปากจั่น อยู่ตรงข้ามกันกับวิกตอเรียพอยต์ของประเทศพม่า มีเทือกเขาตะนาวศรีพาดผ่านทางตะวันออกของเมือง และมีสันเขาเล็ก ๆ พาดผ่านจากบริเวณปากน้ำไปทางทิศเหนือของเมือง

 ภูมิอากาศ 
เมืองระนองมีสภาพภูมิอากาศแบบมรสุมเขตร้อน (เคิพเพิน Am) โดยมีความแปรผันของอุณหภูมิเพียงเล็กน้อย

 อ้างอิง 

 แหล่งข้อมูลอื่น 
 เว็บไซต์เทศบาลเมืองระนอง

หมวดหมู่:เทศบาลเมือง
ระนอง
หมวดหมู่:เขตแดนไทย–พม่า